Številka: 631-1/2025-10

Datum: 12. 08. 2025

**Poziv zainteresiranim za podajo** **predlogov raziskovalno-razvojnih in inovacijskih aktivnosti na področju obrambnih vesoljskih zmogljivosti**

Ministrstvo za obrambo z namenom raziskave trga vabi k sodelovanju pri pripravi predlogov raziskovalno-razvojnih in inovacijskih aktivnosti na področju obrambnih vesoljskih zmogljivosti in sicer na naslednjih identificiranih področjih (več v prilogi):

1. Satelitsko opazovanje Zemlje (EO),
2. Satelitska komunikacija (SATCOM),
3. Določanje položaja, navigacija in merjenje časa (PNT),
4. Situacijsko zavedanje v vesolju (SSA) ter
5. Podatkovna analitika s pomočjo umetne inteligence (UI).

**Cilj sodelovanja:** Izgradnja ključnih vesoljskih zmogljivosti za Slovensko vojsko in obrambni sistem, kar predstavlja ključen prispevek k večdomenskemu delovanju in celoviti odpornosti države. Vesoljske zmogljivosti so ključne za zagotavljanje kontinuitete delovanja kritične infrastrukture, učinkovito obrambo in odzivanje na različne krize, saj omogočajo zbiranje informacij, komunikacijo in navigacijo tudi v primeru motenj zemeljskih sistemov.

Predlogi raziskovalno-razvojnih in inovacijskih aktivnosti naj vsebujejo najmanj:

* kratek povzetek vsebine predlagane aktivnosti,
* utemeljitev vsebine,
* analizo stanja na vsebinskem področju,
* funkcionalno-tehnične zahteve in standardizacijo (glavne funkcionalne zahteve, minimalne tehnične zahteve, skladnost s standardi),
* pričakovane rezultate in njihovo uporabo,
* varnostne omejitve,
* povezave in izkušnje z drugimi raziskovalno-razvojnimi in inovacijskimi aktivnosti (reference) na področju, povezanem z vsebinami pod zaporednimi številkami od 1 do 5,
* oceno trajanja projekta in ocenjeno vrednost,
* podatke o predlagatelju: naziv in sedež predlagatelja, ime zakonitega zastopnika predlagatelja, kontaktne podatke (e-pošta, telefon), itn., o članih morebitnega konzorcija, kot tudi o potencialnih strateških partnerjih iz drugih držav članic EU,
* druge relevantne informacije v povezavi z dejavnostjo predlagatelja in v povezavi z vsebino predlagane aktivnosti.

Vabimo vas, da predloge raziskovalno-razvojnih in inovacijskih aktivnosti na področju obrambnih vesoljskih zmogljivosti posredujete na Ministrstvo za obrambo na e-naslov glavna.pisarna@mors.si **do 18. septembra 2025 (12:00)** in se sklicujete na številko zadeve **631-1/2025**.

|  |  |  |
| --- | --- | --- |
|  |  | Mag. Željko Kraljsekretargeneralni direktor |

Priloge:

* Priloga 1: Seznam področij za raziskovalno-razvojne in inovacijske aktivnosti na področju obrambnih vesoljskih zmogljivosti.